שיר לשירה

שיר לשירה הוא פזמון שכתב יהונתן גפן, והלחינה קורין אלאל.

רקע
השיר נכתב על ידי יהונתן גפן עבור בתו שירה, והוא נכלל בספר "הכבש השישה עשר". קורין אלאל הקליטה את הגרסה המקורית של השיר ב־1981, בעיבודו של עדי ישעיה. השיר בגרסה המקורית היה מועמד למצעד השבועי של גלי צה"ל באפריל באותה שנה, ולא הצליח להיכנס אליו. ב־1982 הקליטה הזמרת יעל לוי את השיר בלחן אחר, של משה לוי, עבור אלבומה הראשון, "יעל לוי". הגרסה המוכרת ביותר של השיר היא זו של קורין אלאל, שהקליטה את השיר מחדש ב־1989 עבור אלבומה השלישי, "אנטארקטיקה". את השיר בגרסה זו עיבדה יהודית רביץ.

ב־1998 ביצע אסף אמדורסקי את השיר באלבום ההופעה "חברים שרים קורין", שהוקדש לשירי קורין אלאל. בשנת 2005 הקליטה מירי מסיקה את גרסתה לשיר עבור מצעד הפזמונים השנתי של גלגלצ. השיר צורף למהדורה מחודשת של אלבום הבכורה שלה, "מירי מסיקה", שיצא באותה שנה. אורי זך ושמוליק נויפלד עיבדו את הגרסה. במצעד הפזמונים העברי השנתי של גלגלצ לשנת תשס"ו (2006) דורג השיר בגרסה זו במקום ה-30. באוגוסט 2015 הקליטה אלאל גרסה מיוחדת של השיר לזכרה של שירה בנקי שנרצחה במהלך מצעד הגאווה באותה שנה. בשנת 2020 חבורת "זהו זה!" ביצעו מחדש את השיר במסגרת החידוש של התכנית בזמן מגפת הקורונה.

השיר בספרי תווים
 קורין אלאל, זן נדיר: שירים מכל התקופות מילים ותווים, עמ' 84, הוצאת מודן, 2002.

קישורים חיצוניים
 
 
 
 
 לדף השיר באתר הספרייה הלאומית

הערות שוליים

שירי 1982
סינגלים מ-1982
סינגלים מ-1989
סינגלים מ-2005
שירי יעל לוי
שירי קורין אלאל
שירי מירי מסיקה
שירים בעברית
שירים שנכתבו על ידי יהונתן גפן
שירים שהולחנו על ידי קורין אלאל
סינגלים בהוצאת הד ארצי